

**Уран өнiмiн экспорттаудан валюталық түсiмнiң бiр бөлiгiн Қазақстан Республикасының Ұлттық банкiне сату жөнiндегi ставканың мөлшерiн өзгерту туралы**

***Күшін жойған***

Қазақстан Республикасы Президентiнiң Қаулысы 1993 ж. 26 тамыз N 1332. Күші жойылды - ҚР Президентінің 2006.01.09. N 1696 жарлығымен.

      Металлургия және тұтыну нарығын молықтыру жөнiндегi ұлттық бағдарламалардың жобаларына енгiзiлген уран өнеркәсiбiнiң конверсияланатын кәсiпорындарында жаңа қуаттарды тез арада құрудың маңыздылығын ескере отырып ҚАУЛЫ ЕТЕМIН: 
  
      1. Экспорттаушы кәсiпорындарда қалатын уран өнiмiн экспорттаудан валюталық түсiмнiң бiр бөлiгiн кедендiк баж салығын төлегеннен кейiн мынадай мөлшерде мiндеттi түрде сату белгiленсiн:
  
      - сомның белгiленген бағамы бойынша Қазақстан Республикасының Ұлттық банкiне - 40 процентi;
  
      - Қазақстан Республикасының Ұлттық банкi белгiлейтiн тәртiпке сәйкес өкiлеттi банкiлер арқылы iшкi валюталық нарықта - 10 процентi.
  
      2. Қазақстан Республикасы Министрлер Кабинетiнiң бұрын қабылдаған шешiмi осы қаулыға сәйкес келтiрiлсiн.

*Қазақстан Республикасының*
  
*Президентi*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК